Document ID: 31991R2568

Reference:
EUR-Lex - 31991R2568 - HU
Fontos jogi nyilatkozat
|
31991R2568
Hivatalos Lap L 248 , 05/09/1991 o. 0001 - 0083 finn különkiadás fejezet 3 kötet 38 o. 0174  svéd különkiadás fejezet 3 kötet 38 o. 0174
A Bizottság 2568/91/EGK rendelete(1991. július 11.)az olívaolaj és az olívamaradék-olaj jellemzőiről és az ezekre vonatkozó elemzési módszerekrőlAZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a legutóbb a 3577/90/EGK rendelettel [1] módosított, az olajok és zsírok piaca közös szervezésének létrehozásáról szóló, 1966. szeptember 22-i 136/66/EGK tanácsi rendeletre [2] és különösen annak 35a. cikkére,mivel a 136/66/EGK rendelet melléklete tartalmazza az egyes tagállamokban, a Közösségen belül és a harmadik országokkal folytatott kereskedelemben forgalmazott olívaolajok és az olívamaradék-olajok jellemzését és meghatározását;mivel az érintett termékek tisztaságának és minőségének szavatolása érdekében, más fennálló rendelkezések sérelme nélkül a különböző típusú olajok megkülönböztetésére meg kell határozni fizikai és kémiai jellemzőiket és a szűzolaj érzékszervekkel meghatározható jellemzőit;mivel a különböző típusú olajok jellemzőit a Közösség egész területén azonos módon kell meghatározni; mivel ebből a célból ki kell alakítani a vegyi elemzés és érzékszervi értékelés közösségi módszereit; mivel egy átmeneti időszakra engedélyezni kell a tagállamokban használt egyéb analitikai módszerek alkalmazását is, azzal a feltétellel, hogy amennyiben eltérés mutatkozik az eredmények között, akkor a közös módszer segítségével kapott eredmény a meghatározó;mivel az olívaolajok fizikai és kémiai jellemzőinek és az elemzés módszereinek meghatározása a Kombinált Nómenklatúra 15. árucsoportja kiegészítő megjegyzéseinek módosítását vonja maga után;mivel a szűzolaj érzékszervekkel meghatározható jellemzőinek értékelése magában foglalja válogatott és szakképzett kóstolói csoportok felállítását; mivel meg kell határozni az ilyen rendszer felállításához szükséges időt; mivel tekintetbe véve azokat a problémákat, amelyek néhány tagállam esetén ezeknek a kóstolói csoportoknak a felállítása során felmerülhetnek, engedélyezni kell más tagállamokban működő kóstolói csoportok igénybevételét;mivel annak biztosítására, hogy az olíva-maradékanyagok behozatalára alkalmazott lefölözések rendszere megfelelően működjön, egységes módszert kell megállapítani a szóban forgó termékek olajtartalmának meghatározására;mivel a kereskedelem megzavarásának elkerülése érdekében rendelkezni kell az ennek a rendeletnek a hatálybalépését megelőzően csomagolt olajok korlátozott időn belül történő felhasználásáról;mivel hatályon kívül kell helyezni a legutóbb az 1858/88/EGK rendelettel [3] módosított 1058/77/EGK bizottsági rendeletet [4];mivel az Olaj- és Zsírpiaci Irányítóbizottság nem nyújtott be véleményt az elnöke által meghatározott határidőn belül,ELFOGADTA EZT A RENDELETET:1. cikk(1) Azok az olajok, amelyeknek jellemzői megegyeznek az e rendelet I. mellékletének 1., 2. és 3. pontja szerintiekkel, szűz olívaolajnak minősülnek a 136/66/EGK rendelet mellékletének 1a), b) és c) pontja értelmében.(2) Az az olaj, amelynek jellemzői megegyeznek az e rendelet I. mellékletének 4. pontja szerintiekkel, lampante szűz olívaolajnak minősül a 136/66/EGK rendelet mellékletének 1d) pontja értelmében.(3) Az az olaj, amelynek jellemzői megegyeznek az e rendelet I. mellékletének 5. pontja szerintiekkel, finomított olívaolajnak minősül a 136/66/EGK rendelet mellékletének 2. pontja értelmében.(4) Az az olaj, amelynek jellemzői megegyeznek az e rendelet I. mellékletének 6. pontja szerintiekkel, tiszta olívaolajnak minősül a 136/66/EGK rendelet mellékletének 3. pontja értelmében.(5) Az az olaj, amelynek jellemzői megegyeznek az e rendelet I. mellékletének 7. pontja szerintiekkel, olívamaradék-olajnak minősül a 136/66/EGK rendelet mellékletének 4. pontja értelmében.(6) Az az olaj, amelynek jellemzői megegyeznek az e rendelet I. mellékletének 8. pontja szerintiekkel, finomított olívamaradék-olajnak minősül a 136/66/EGK rendelet mellékletének 5. pontja értelmében.(7) Az az olaj, amelynek jellemzői megegyeznek az e rendelet I. mellékletének 9. pontja szerintiekkel, olívamaradék-olajnak minősül a 136/66/EGK rendelet mellékletének 6. pontja értelmében.2. cikk(1) Az olajok I. melléklet szerinti jellemzőinek megállapítása a következő elemzési módszerekkel történik:- a szabad zsírsavak mennyiségének az olajsav százalékban történő meghatározása a II. melléklet szerinti módszerrel,- a peroxid-index meghatározása a III. melléklet szerinti módszerrel,- a nyílt szénláncú alkoholok meghatározása a IV. melléklet szerinti módszerrel,- a szterintartalom meghatározása a V. melléklet szerinti módszerrel,- az eritrodiol és az uvaol meghatározása a VI. melléklet szerinti módszerrel,- a triglicerid 2. pozícióján található telített zsírsavak meghatározása a VII. melléklet szerinti módszerrel,- a trilinolein-tartalom meghatározása a VIII. melléklet szerinti módszerrel,- a spektrofotometriai elemzés a IX. melléklet szerinti módszerrel,- a zsírsavösszetétel meghatározása a X. A. és a X. B. melléklet szerinti módszerrel,- az illékony halogénezett oldószerek meghatározása a XI. melléklet szerinti módszerrel,- a szűz olívaolaj érzékszervekkel meghatározható tulajdonságainak értékelése a XII. melléklet szerinti módszerrel,- a finomítás tényének bizonyítása a XIII. melléklet szerinti módszerrel.(2) Az érzékszervi tulajdonságok értékelését egy elemző, amennyiben szükséges, egy szakértő közreműködésével végzi, a kóstolásra vonatkozó tudnivalók tekintetében a XII. mellékletben szabályozott eljárásnak megfelelően. Amennyiben az elemzés a termék leírásában szereplőktől eltérő jellemzőket mutat, akkor a mintát a XII. melléklet rendelkezéseinek megfelelően kóstolói csoportnak kell megvizsgálnia.A csoport bármely további vizsgálatot az említett rendelkezéseknek megfelelően végez.Az intervenciós rendszerrel kapcsolatos műveletek tekintetében az érzékszervekkel meghatározható jellemzők biztosítása érdekében a kóstolói csoport a XII. melléklet rendelkezéseinek megfelelően végzi az értékelést.3. cikk1992. október 31-ig a 2. cikk szerinti elemzési módszerek bevezetése nem gátolja meg, hogy a tagállamok eltérő, tesztelt, tudományosan alátámasztott módszereket használjanak, feltéve hogy ez biztosítja a közösségi módszerekre vonatkozó hatályos előírásoknak megfelelőként elismert termékek szabad forgalmát. Az eltérő módszerek alkalmazása előtt az érintett tagállamok értesítik arról a Bizottságot.Amennyiben valamely eltérő módszer a közösségi módszertől eltérő eredményre vezet, akkor az utóbbi módszerrel kapott eredmény az irányadó.4. cikk(1) Az érzékszervekkel meghatározható tulajdonságok értékelésére a tagállamok képzett és válogatott kóstolókból álló csoportot hoznak létre a XII. mellékletben szabályozott eljárásnak megfelelő szabályok szerint.(2) Amennyiben valamely tagállam számára problémát jelent, hogy a területén felállítsa a csoportot, igénybe veheti egy más tagállam területén működő kóstolói csoport szolgáltatásait.5. cikkA Kombinált Nómenklatúra 15. árucsoportjának 2., 3. és 4. kiegészítő megjegyzése helyébe a XIV. melléklet szerinti rendelkezések lépnek.6. cikk(1) Az olívaolaj kinyeréséből származó olajpogácsa és egyéb maradékanyagok (KN-kód: 23069011 és 23069019) olajtartalmának meghatározása a XV. mellékletben szabályozott módszerrel történik.(2) Az (1) bekezdésben említett olajtartalmat az olaj súlyának a szárazanyag súly százalékos arányában fejezik ki.7. cikkA XI. mellékletben említettek kivételével a nemkívánatos anyagokra vonatkozó közösségi rendelkezéseket kell alkalmazni.8. cikk(1) A tagállamok értesítik a Bizottságot az e rendelet végrehajtására hozott intézkedéseikről.(2) A tagállamok minden félév elején egy, a megelőző félévben végrehajtott tesztek elemzési adatait tartalmazó beszámolót küldenek a Bizottságnak.Az eredményeket az Olaj- és Zsírpiaci Irányítóbizottság a 136/66/EGK rendelet 39. cikkében szabályozott eljárásnak megfelelően veszi tekintetbe.9. cikkA 1058/77/EGK rendelet hatályát veszti.10. cikk(1) Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.A XII. melléklet szerinti módszer azonban 1992. január 1-jétől hatályos, kivéve az intervenciós rendszer működésével kapcsolatos műveleteket.(2) E rendeletet nem kell alkalmazni a hatálybalépését megelőzően csomagolt és 1992. október 31-ig forgalomba hozott olívaolajra és olívamaradék-olajra.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1991. július 11-én.a Bizottság részérőlRay. Mac Sharrya Bizottság tagja[1] HL L 353., 1990.12.17., 23. o.[2] HL 172., 1966.9.30., 3025/66. o.[3] HL L 166., 1988.7.1., 10. o.[4] HL L 128., 1977.5.24., 6. o.--------------------------------------------------MELLÉKLETEKÖSSZEFOGLALÁS| | Oldalszám |I. melléklet: | Az olívaolaj jellemzői … | 372 |II. melléklet: | A szabad zsírsavak meghatározása … | 374 |III. melléklet: | A peroxidszám meghatározása … | 376 |IV. melléklet: | A nyílt szénláncú alkoholok mennyiségének meghatározása kapilláris gázkromatográfiával … | 378 |V. melléklet: | A szterinek összetételének és mennyiségének meghatározása kapillárisoszlop gázkromatográfiával … | 383 |VI. melléklet: | Az eritrodiol és az uvaol meghatározása … | 391 |VII. melléklet: | A triglicerid 2. pozícióján lévő telített zsírsavak meghatározása … | 393 |VIII. melléklet: | A trilinolein összetételének meghatározása … | 397 |IX. melléklet: | Spektrofotometrikus vizsgálat ultraibolya fényben … | 401 |X.A. melléklet: | A zsírsavak metil-észtereinek gázkromatográfiás elemzése… | 405 |X.B. melléklet: | A zsírsavak metil-észtereinek előállítása … | 413 |XI. melléklet: | Az olívaolaj illékony halogénezett oldószereinek meghatározása … | 417 |XII. melléklet: | A szűz olívaolaj érzékszervekkel meghatározható tulajdonságainak értékelése… | 418 |XIII. melléklet: | A finomítás tényének bizonyítása … | 444 |XIV. melléklet: | A Kombinált Nómenklatúra 15. árucsoportjának 2., 3. és 4. kiegészítő megjegyzései … | 446 |XV. melléklet: | Az olívamaradék olajtartalma … | 449 |XVI. melléklet: | A jódszám meghatározása… | 451 |--------------------------------------------------

Summary:
Az olívaolajok elemzése
Az olívaolajok elemzése
 
ÖSSZEFOGLALÓ AZ ALÁBBI DOKUMENTUMOKRÓL:
2568/91/EGK rendelet az olívaolaj és az olívamaradék-olaj jellemzőiről és az ezekre vonatkozó elemzési módszerekről
(EU) 2018/1096 felhatalmazáson alapuló rendelet a 29/2012/EU végrehajtási rendeletnek az olívaolaj címkézésén feltüntetett egyes megjelölésekre vonatkozó követelmények tekintetében történő módosításáról
MI A RENDELETEK CÉLJA?
Az Európai Bizottság 2568/91/EGK rendelete meghatározza az egyes olívaolaj-kategóriák egyedi jellemzőit és a megfelelőség megállapításához használt elemzések típusait. Előírja tovább az EU tagállamai számára az ellenőrzési követelményeket. A Bizottság (EU) 2018/1096 felhatalmazáson alapuló rendelete (lásd: felhatalmazáson alapuló rendelet) az olívaolaj címkéjén a savtartalommal és a betakarítási évvel kapcsolatosan feltüntetendő egyes megjelöléseket vizsgálja felül.
FŐBB PONTOK
Az olívaolaj kategóriái
Az olívaolajnak nyolc kategóriája van.Az extra szűz olívaolaj a legkiválóbb minőséget képviseli. Érzékszervi szempontból nincsenek hibái, és gyümölcsösség jellemzi. Savtartalma nem haladhatja meg a 0,8 %-ot. A szűz olívaolajnál érzékszervi szempontból adott esetben megfigyelhetők hiányosságok,de ezek igen kismértékűek. Savtartalma nem haladhatja meg a 2 %-ot. A lampante olívaolaj alacsonyabb minőségű olívaolaj, amelynek savtartalma meghaladja a 2 %-ot, nem rendelkezik gyümölcsös ízjegyekkel, és érzékszervi szempontból jelentős hibák figyelhetők meg rajta. Ezt a típust finomítják vagy ipari célokra használják fel. A finomított olívaolajat általában lampante, ritkább esetben szűz olívaolaj finomításával nyerik. A kiskereskedelmi piacon nem forgalmazzák; savtartalma legfeljebb 0,3 %. A finomított olívaolajból és szűz olívaolajból álló olívaolajat finomított olívaolaj és extra szűz vagy szűz olívaolajok keverésével állítják elő. Savtartalma legfeljebb 1 %. A nyers olívapogácsa-olajat az olaj mechanikus eszközökkel történő kinyerése után hátramaradt pasztából készítik. A finomított olívapogácsa-olajat nyers olívapogácsa-olaj finomításával állítják elő. Savtartalma legfeljebb 0,3 %. Az olívapogácsa-olajat finomított olívapogácsa-olaj és extra szűz vagy szűz olívaolaj keverésével állítják elő. Savtartalma legfeljebb 1 %.Az olaj besorolásához használandó elemzési módszerek
Az olívaolaj különböző kategóriáit minőségi paraméterek alapján határozzák meg, amelyek az alábbiakkal kapcsolatosak:fizikai és kémiai tulajdonságok, például a savtartalom, peroxid-index, a zsírsavtartalom és a szterinösszetétel; érzékszervi tulajdonságok, például az érzékszervileg észlelhető hibák hiánya és gyümölcsösség.A rendelet az összetétel alábbi aspektusainak meghatározását szolgáló elemzés különböző módszereit vázolja:szabad zsírsavak, az olajsav százalékában meghatározva peroxid-index viasztartalom a szterinek és a triterpén-alkoholok összetételének és mennyiségének meghatározása a 2-gliceril-monopalmitát százaléka zsírsavösszetétel a szűz olívaolaj érzékszervekkel meghatározható tulajdonságai sztigmasztadiének trigliceridek viaszok, zsírsav-metilészterek és zsírsav-etilészterek.Megfelelőség
A tagállamoknak biztosítaniuk kell, hogy kockázatelemzés alapján szabályos megfelelőségi ellenőrzésekre kerül sor annak biztosítása érdekében, hogy a forgalmazott olívaolaj megfelel a bejelentett kategória kritériumának. A kockázatértékelési kritériumok többek között az alábbiak lehetnek:az olaj kategóriája, az előállítási időszak, az olajak ára a többi növényi olajéhoz képest, a keverési és csomagolási műveletek, a tárolási létesítmények és körülmények, a származási ország, a rendeltetési ország, a szállítóeszköz vagy a tétel mennyisége; a piaci szereplők helyzete az értékesítési láncban, az értékesített mennyiség és érték, az olajkategóriák köre, a végzett tevékenység típusa (például sajtolás, tárolás, finomítás, keverés, csomagolás vagy kiskereskedelmi értékesítés); a korábbi ellenőrzések során tett megállapítások, beleértve a feltárt hibák számát és típusát, a forgalmazott olajok szokásos minőségét, az alkalmazott műszaki berendezések teljesítményét; a piaci szereplők minőségbiztosítási rendszereinek vagy a forgalmazási előírások betartásával kapcsolatos önellenőrzési rendszereinek megbízhatósága; az ellenőrzés végrehajtásának a helyszíne (különösen, ha ez az első belépési pont az EU felé, az utolsó kilépési pont az EU-ból, vagy az olaj előállításának a helyszíne) vagy az a helyszín, ahol az olajat előállítják, csomagolják, berakodják vagy a végső fogyasztók felé értékesítik.A tagállamoknak előzetesen meg kell határozniuk a meg nem felelés kockázatának értékeléséhez kapcsolódó kritériumokat, valamint a megfelelőségi ellenőrzés alá vont gazdasági szereplők, tételek és mennyiségek minimális számát. Az adott tagállamban forgalmazott 1000 tonna olívaolajra vetítve évente legalább egy megfelelőségi ellenőrzést kell végezni.
Ha egy olaj nem felel meg a kategóriája leírásnak, a tagállam köteles a szabálytalanság súlyosságától függően eredményes, arányos és visszatartó erejű szankciókat alkalmazni, jelentős mértékű szabálytalanságok esetén pedig köteles megnövelni az ellenőrzések gyakoriságát.
Érzékszervi tulajdonságok
A tagállamok engedélyezhetik az érzékszervi jellemzők értékelését és ellenőrzését végző értékelő testületek működését. Ha a tagállamok nehézségeket tapasztalnak a területükön működő kóstolói csoportok felállításában, valamely másik tagállamban jóváhagyott kóstolói csoportot is bevonhatnak.
Címkézés
Az (EU) 2018/1096 felhatalmazáson alapuló rendelet a címkézésén opcionálisan feltüntethető megjelölések kapcsán módosítja az olívaolajra vonatkozó forgalmazási előírásokról szóló 29/2012/EU végrehajtási rendeletet:a minőségmegőrzési időtartamon belül várható maximális savasság feltüntetése; betakarítási év.
MIKORTÓL ALKALMAZANDÓK A RENDELETEK?
A 2568/91/EGK rendelet 1991. szeptember 6. óta hatályos. Az (EU) 2018/1096 felhatalmazáson alapuló rendelet 2018. augusztus 6. óta hatályos.
HÁTTÉR
További információk:Olívaolaj az EU-ban (Európai Bizottság) Olívaolaj – tájékoztató (Európai Bizottság).
FŐ DOKUMENTUMOK
A Bizottság 2568/91/EGK rendelete (1991. július 11.) az olívaolaj és az olívamaradék-olaj jellemzőiről és az ezekre vonatkozó elemzési módszerekről (HL L 248., 1991.9.5., 1–83. o.)
A 2568/91/EGK rendelet későbbi módosításait belefoglalták az alapszövegbe. Ez az egységes szerkezetbe foglalt változat kizárólag tájékoztató jellegű.
A Bizottság (EU) 2018/1096 felhatalmazáson alapuló rendelete (2018. május 22.) a 29/2012/EU végrehajtási rendeletnek az olívaolaj címkézésén feltüntetendő egyes megjelölésekre vonatkozó követelmények tekintetében történő módosításáról (HL L 197. 2018.8.3., 3–4. o.)
KAPCSOLÓDÓ DOKUMENTUMOK
Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671–854. o.)
Lásd az egységes szerkezetbe foglalt változatot.
A Bizottság 29/2012/EU végrehajtási rendelete (2012. január 13.) az olívaolajra vonatkozó forgalmazási előírásokról (HL L 12., 2012.1.14., 14–21. o.)
Lásd az egységes szerkezetbe foglalt változatot.
Az Európai parlament és a Tanács 1169/2011/EU rendelete (2011. október 25.) a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről (HL L 304., 2011.11.22., 18–63. o.)
Lásd az egységes szerkezetbe foglalt változatot.
utolsó frissítés 14.10.2021